Andreas Pirro
Andreas Pirro (Francice André Pirro ; 12 Februarii 1869—11 Novembris 1943) fuit musicologus et organista Francicus. Pirro, Sancti Desiderii natus, apud Ioannem Pirro patrem organo canere didicit. Lutetiae factus est organista et magister chori in Collegio Stanislai Lutetiensi. Musicae sub Caesare Frank studuit, historiamque musicam in Schola Cantorum docuit. Suam thesin academicam (1895), de Aesthetica Bachiana, atque librum Descartes et la musique anno 1907 edidit. Inter suos discipulos insignes fuerunt Vladimirus Fédorov, Dragan Plamenac, Armandus Machabey, Marcus Pincherle, Ioannes Chailley.